Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 180

4. Közéleti személyiségek 4.1. A célcsoport jellemzõi A csatlakozás idõpontjához közeledve folyamatosan értékelõdnek fel az érzelmi tényezõk. Miközben továbbra is hatalmas szükség van az EU-ra, a csatlakozást követõ helyzetre vonatkozó minden racionális információra, egyre nyilvánvalóbbá válik, hogy a döntés, a népszavazási részvételi hajlandóság, az egyéni felkészülési lépések megtételét nagymértékben befolyásolják majd érzelmi tényezõk. Nemcsak az lesz a fontos, hogy „mit” mondanak, hanem az is, hogy 2002/151/II. szám „ki” mondja. Természetesen megmarad továbbra is a közvélekedés, hogy például a csatlakozási tárgyalásokról vagy a várható feltételrendszerrõl a hiteles információt a Külügyminisztériumtól, a politikusoktól vagy adott szakértõtõl lehet megkapni, a tényleges megszólítás, az EU által kínált esélyek megragadásához szükséges személyes ösztönözéséhez azonban másokra van szükség. A közéleti személyiségek alkotják azt a kört, akiknek véleményére ilyen helyzetben sokan adnak, így mindenképpen jelentõs közvetítõ célcsoportnak kell õket tekinteni. A közéleti személyek közös jellemzõje, hogy gyakran kerülnek olyan helyzetbe, ahol egy-egy téma kapcsán véleményüket a nyilvánosság számára — legtöbbször a média közvetítésével — elmondhatják, mondataikat gyakran idézik, magánszemélyek egymás közötti beszélgetésében referenciaként szolgálnak. A közéleti személyiségek egy részénél saját eddigi pályájuk is példa lehet arra, hogy hogyan lehet valaki akár egy országhatáron túlnyúló módon sikeres. Tõlük hitelesnek hangozhatnak azok a mondatok, amelyek a személyes, a családi, a közösségi felkészülés fontosságát hangsúlyozzák. A közéleti személyiségek körében a KS számára kiemelten fontosak azok a személyiségek, akik jelen vannak az európai szellemi életben is, és így az Unióban és Magyarországon egyaránt ismertek. 4.2. Kommunikációs kihívások A közéleti személyiségeknek a kommunikációba történõ bevonása, közvetítõ szerepük kihasználása több kihívást is felvet. 4.2.1. A csoport foglalkozás szerinti összetettsége A kommunikációban betölthetõ szerepük lehet szinte az egyetlen közös vonásuk, ha a foglalkozásukat, hivatásukat tekintjük. Közéleti személyiségnek számítanak például a — mûvészek, — színészek, — média személyiségek, — sportolók, — tudósok, — Kossuth-díjasok, illetve a különbözõ szakmák kitüntetettjei, — a település híres szülöttjei, — a településrõl elszármazottak, — települési véleményvezérek. 4.2.2. Az EU-csatlakozáshoz való viszonyuk szerinti differenciáltság Ismertségükön túl egyénenként szemlélve egyáltalán nem biztos, hogy személy szerint támogatják-e Magyarország EU-tagságát. Nyilvánvalóan azonosíthatóak lennének körükben azok, akik így gondolkodnak, így éreznek, és nagy biztonsággal állítható, hogy körükben is lényegesen nagyobb a támogatók száma, mint az ellenzõké. Valójában személy szerinti hozzáállásuk a támogatottság arányában elveszti jelentõségét: így mindenképpen arra érdemes támaszkodni, hogy a hozzájuk eljuttatott információt a társadalom egy jelentõs részéhez képesek közvetlenül eljuttatni. 4.2.3. Személyi autonómia megõrzése A közéleti személyiségek számára úgy kell lehetõvé tenni az EU-csatlakozás kapcsán a közéleti szerepvállalást, hogy eközben ne csorbuljon a független alkotói, cselekvõ emberi megítélésük. Nem politikai üzenetek tolmácsolására kell õket használni, hanem saját hitelüket kell az EU-téma kommunikálása során használniuk. Olyan folyamatokba érdemes tehát õket bevonni, amelyek nem veszélyeztetik hitelüket, megítélésüket, és amelyek nem minõsülnek politikai állásfoglalásnak. 4.3. Célok Az elsõdleges cél, hogy azok az emberek, akik a maguk területén jelentõset alkottak, kapjanak szerepet az EU-csatlakozás társadalmi kommunikációjában. Ennek a jelentõs véleményformáló csoportnak a bevonása azért fontos, mert — közvetítésükkel jelentõs mértékben növelhetõ az EU-kommunikáció hitelessége, — számos olyan érték tolmácsolására különösen alkalmas ez a csoport — esélyek megragadásának fontossága, alkotó energia fontossága, sokszínûség, magyar értékek az EU-ban — amelyet a többi közvetítõ csoport nehezebben tud lefedni, — részvételük, támogatásuk jelentõs kisugárzással bír mind az országon belül, mind pedig az országon kívül. 4.4. Üzenetek A csoport sajátosságainak megfelelõen a legtöbb alkalommal személyes, egyéni üzenetek megfogalmazására nyílik mód. Ezek egybecsengése az alábbi pontok mentén található: — „A sikeres ember felismeri és megragadja a kínálkozó esélyeket” Az adott személyiség sikerének története és az EU-csatlakozás által kínált esélyek egybecsengenek. 2002/151/II. szám — „Eredményeink egész Európát gazdagítják” A mûvészet, a tudomány, a sport terén elért eredmények mind egyben a közös európai örökséget gyarapítják. — „Az eredményeket a gyökereknek (is) köszönhetem” Különösen a településrõl elszármazottak esetében fontos annak kiegyensúlyozott érzékeltetése, hogy melyek azok a tényezõk, amelyeket „hozott” magával az illetõ, és mi az, amit saját alkotóerejének, kitartásának köszönhet. — „Ha összefogunk, még sokra visszük” Ezek azok az emberek, akiktõl hitelesnek hangozhat az összefogásra való utalás. XII. TÁRSADALMI CÉLCSOPORTOK A KS idõszakában a kommunikációs stratégia végrehajtása decentralizálódik. Saját szakterületükön egyrészt a szaktárcák (lásd a VII. fejezetet), másrészt — saját érdekeltségüket és a célcsoportjaik integrációs felkészítésében játszott felelõsségüket felismerve — a szakmai-érdekképviseleti és civil szervezetek (szerepükrõl lásd a IX—X. fejezeteket), és közvetítõ csoportok (lásd a XI. fejezetet) végzik a minél jobban meghatározott ágazatra, szakmára, területre, társadalmi csoportra lebontott kommunikációt. A lakossági tájékoztatás jelentõs része pedig területi szempontok szerint — regionális szervezeteken, a közigazgatás megyei és helyi szintjein és az Európai Információs Pontok bõvülõ hálózatán keresztül (lásd a VIII. fejezetet) — decentralizálódik. Ugyanakkor a KS idõszakában is megmarad a kormányzatnak a lakosság egészét, illetve annak egyes nagy társadalmi csoportjait megszólító tájékoztatási feladata. A szaktárcák, a szakmai-érdekképviseleti, civil és regionális szervezetek, valamint a közvetítõ csoportok szerepének növekedésével a lakosság felé irányuló közvetlen kommunikáció nem szûnhet meg. A kommunikációs stratégia a széles közvélemény és a csatlakozási felkészülés szempontjából speciális helyzetben lévõ nagy társadalmi csoportok hatékony megszólítása érdekében világos kommunikációs célokkal és integrációs üzenetekkel kell, hogy rendelkezzen. A lakosság egészét megszólító kommunikáció kihívásait, céljait és üzeneteit a II—IV. fejezetekben mutattuk be. Az alábbiakban kijelöljük azokat a nagy társadalmi csoportokat, amelyek a kommunikációs stratégia végrehajtása során kiemelt figyelmet érdemelnek. E csoportoknak címezve az általános lakossági üzeneteken túl — egyedi helyzetüket és érintettségüket figyelembe véve — a kommunikációs stratégia speciális célokat, és ezekre épülõ üzeneteket fogalmaz meg. E csoportok megszólításának és bevonásának jelentõsége függ a kommunikáció szakaszolásától. Más-más csoportok szolgálnak a stratégia elsõdleges célcsoportjaiként, például a mozgósítás vagy a tagságra való felkészülés szakaszában. Jelen fejezet célja csupán a kommunikáció szemponjából legjelentõsebb csoportok beazonosítása. A célcsoportok kommunikációs szakaszok szerinti fontossági sorrendjének kialakítása a tárcaszintû stratégiák és az éves akciótervek feladata. A kommunikációs stratégia végrehajtása során kiemelt figyelmet érdemlõ társadalmi célcsoportok meghatározása két fõ szempontrendszer mentén történt. Ezek fontossági sorrendben a következõk: Az érintettség intenzitása szerint Kiemelt figyelmet érdemelnek azok a csoportok, amelyeknek jövõbeli perspektíváit, érvényesülési lehetõségeit, munkakörülményeit, illetve a viszonylatukban megjelenõ munkapiaci elvárásokat, követelményeket közvetlenül érinti a csatlakozás. Ebbe a csoportba sorolhatóak a VII. fejezetben bemutatott kormányzati célcsoportok, a központi és a helyi közigazgatásban dolgozók, illetve a VIII—XI. fejezetekben ismertetett véleményformáló szervezeti és közvetítõ csoportok. A társadalmi nagycsoportok közül e vonatkozásban a fiatalokat, a mezõgazdaságból élõket és a kis- és középvállalkozókat emeljük ki. A fiatalokat a lakosság egésze (és saját maguk is) a csatlakozás fõ nyerteseinek tekinti. Életkorukból adódóan õk lesznek leginkább képesek a megnyíló európai térbõl, az egységes piacból, a szabad mozgásból adódó lehetõségek kihasználására. Két további társadalmi csoport, a mezõgazdaságból élõk és a kis- és középvállalkozók életét, érvényesülési lehetõségeit és munkakörülményeit is közvetlenül érinteni fogja a magyar EU-tagság. Esetükben ugyanakkor e hatások iránya pozitív és negatív is lehet. Az, hogy a mezõgazdaságból élõk és a kis- és középvállalkozók nyernek-e majd a csatlakozással, vagy helyzetük változatlan, esetleg a mainál kedvezõtlenebb lesz, nagyrészt felkészülésükön múlik. A feléjük irányuló kommunikációnak tehát az aktív alkalmazkodási stratégiák ösztönzése áll a középpontjában. A bizonytalanság, közömbösség mértéke szerint A kutatási eredmények igazolják, hogy az elmúlt években folyó integrációs tájékoztatás elsõsorban a magasabb társadalmi státuszú, iskolázott, aktív rétegeket érte el. Lakosságbeli arányukat tekintve is két kiemelten fontos csoport — nõk, illetve nyugdíjasok — jelentõs részének érdeklõdését az eddigi kommunikáció eszközeivel és üzeneteivel nem sikerült felkelteni. E csoportok lakossági átlagot meghaladó közömbössége és tájékozatlansága azzal magyarázható, hogy nem ismerték fel, hogy a csatlakozás saját maguk és családjuk életében is változásokat hoz. Ezeknek az eddigi kommunikáció által érintetlen csoportoknak a megszólítása a népszavazás elõtti idõszakban külön jelentõséggel bír, 2002/151/II. szám mivel bizonytalan, labilis álláspontjuk (aktív ellenzõ csoportok jelentkezése és célzott tevékenysége esetén) ellenzõi magatartásba fordítható. A kommunikációs stratégia végrehajtása során lakossági és célcsoportos kutatások segítségével vizsgálni kell, hogy a társadalom egésze és a kiemelt csoportok hogyan viszonyulnak az integrációhoz. A kutatási eredmények, a beazonosított sikeres, illetve problematikus területek, a kirajzolódó véleményváltozások, esetlegesen megjelenõ új várakozások és félelmek alapján szükség lehet a célcsoportok módosítására, illetve új célcsoportok kijelölésére. Ilyen új lakossági célcsoport lehet például az aktív ellenzõk csoportja. Az alábbiakban sorra vesszük a KS idõszakában kiemelten kezelendõ társadalmi célcsoportokat, ismertetjük az EU-csatlakozással kapcsolatos viszonyulásuk, attitûdjeik legfontosabb jellemzõit, jelezzük az irányukban folyó kommunikáció kihívásait, veszélyeit és megfogalmazzuk a kommunikáció céljait és fõ üzeneteit. Az egyes célcsoportok felé irányuló kommunikáció elsõdleges célja az egyén személyes érintettségének és érdekeltségének, azaz a felkészülés fontosságának tudatosítása, valamint a magyar tagsággal való személyes azonosulás ösztönzése. Ezért a kommunikáció üzeneteinek a csatlakozás mellett szóló érvek és az Európai Unió értékeinek bemutatásával arra a kérdésre kell választ adniuk, hogy mit jelent az adott csoport tagjai és közvetlen környezetük, családjuk számára az uniós csatlakozás, és hogyan tudnak legmegfelelõbben felkészülni a csatlakozással megnyíló új lehetõségek kihasználására. Az üzenetek között utalunk a IV. fejezetben kibontott általános üzenetek közül azokra, amelyek az egyes célcsoportok esetében különös jelentõséggel bírnak. Ismertetjük továbbá azokat a kulcsfogalmakat, amelyekre az egyes célcsoportok esetében a kommunikációnak épülnie kell.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes